بەستوو (فیلمی ٢٠١٣)
بەستوو یان فرۆزن (بە ئینگلیزی: Frozen) فیلمێکی ٢٠١٣ی ئەمریکی سێ ڕەھەندییە، لە چەشنی خەیاڵی و کۆمێدی. فیلمەکە لە بەرھەمھێنانی ستۆدیۆی ئەنیمەیشنی واڵت دیزنییە و لە بڵاوکردنەوەکانی واڵت دیزنی پیکچەرزە. کریس بەک و جنێفەر لی دەرھێنەری فیلمەکەن. فرۆزن لە ڕیزی پڕداھاتترین فیلمەکانی جیھانە و یەکەمە لە پێڕستی فیلمە ئەنیمەشنەکان لەڕووی زۆرترین داھاتەوە. داھاتی فیلمەکە ١٬٢٧٩ میلیارد دۆلاری ئەمریکی بوو، و تێچووی فیلمەکە ١٥٠ میلیۆن دۆلاری ئەمریکی بووە.

چیڕۆک 
چیڕۆکی فیلمەکە باس دوو خوشک دەکات کە کچی پاشان، یەکێک لە کچەکانی ھەر لە منداڵبوونییەوە جادوویی گەورەی بۆ پەیدا دەبێت کە ھێزی بەستێنەری لەگەڵە. ھەر لە کاتی منداڵییان خوشکە گەورەکە جادوویەک بەکاردەھێنێت لە ئەنجامدا جادوویەکە بە خوشکە بچووکەکە دەکەوێت و لەھۆشخۆی دەچێت، بۆیە دایک و باوکی بڕیار دەدەن ئەو کچەیان لە ھەموو کەس بشارنەوە بۆ چەندین ساڵ. دوای مردنی دایک و باوکەکە خوشکە گەورەکە دەبێتە شاژن، لە ڕۆژی تاج لەسەرنانی خوشکە ساحیرەکە ئاشکرا دەبێت کە جادووگەرە، لەبەرەوە لە شارۆچکەکە دەردەکرێت و کچەکەش ڕادەکاتە سەر چیا. دواتر نەفرەتی ڕوو لەم شارۆچکەیە دەکات و زستانێکی سەختی پێشوەخت ڕوو لە شارۆچکەکە دەکات دوای ئەوە خەڵکەکە داوا دەکەن شاژنەکە بچێتەوە بۆ ئەوەی ئەو باروودۆخە کۆتایی پێبێت.

بڵاوکردنەوە

میدیای ماڵەوە 
بەھۆی داگرتنی دیجیتاڵەوە لە ٢٥ی شوباتی ٢٠١٤ لە گووگڵ پلەی و کۆگای ئایتون و ئەمازۆن ڤیدیۆ بڵاوکرایەوە، دواتر لەلایەن "ستۆدیۆکانی واڵت دیزنی بۆ کات بەسەربردنی ماڵەوە" لەسەر بلو ڕای و دی ڤی دی لە ١٨ی ئازاری ٢٠١٤ بڵاوکرایەوە. لە یەکەم ڕۆژی بڵاوبوونەوەیدا لەسەر بلوڕای و دی ڤی دی، بەستوو ٣٬٢ میلیۆن یەکەی فرۆشت، کە بووە یەکێک لە گەورەترین فرۆشیارە ڤیدیۆکانی ماڵەوە لە دەیەی ڕابردوودا، ئەمە جگە لە پڕفرۆشترین دیسکی منداڵانی ئەمازۆن کە تا ئێستا ھەیە، وەشانی داگرتنی دیجیتاڵی فیلمەکەش ڕیکۆردێکی وەک خێراترین ڤێرژنی دیجیتاڵی پڕفرۆش دیاری کردووە. بەستوو ھەفتەی یەکەمی لە فرۆشتنی یەکەی ئەمریکا تەواو کرد، کە زیاتر لە سێ ئەوەندەی ژمارەی ئەو یەکانەی لە کۆی ١٩ ناونیشان فرۆشراون لە خشتە کۆکراوەکاندا، بە گوێرەی چارتی فرۆشتنی نیلسن، زیاتر لە سێ ئەوەندەی ئەو یەکانەی فرۆشتووە، فیلمەکە لە ماوەی ھەفتەی یەکەمیدا ٣ میلیۆن و ٩٦٩ ھەزار و ٢٧٠ یەکەی بلوڕای (٧٩٬٢٦٦٬٣٢٢ دۆلار) ی فرۆشتووە، کە بە ڕێژەی لە سەدا ٥٠ی فرۆشتنی میدیای ماڵی دەست بەکار بووە.

سەرچاوەکان 

فیلمەکانی ٢٠١٣
فیلمە ئەنیمەیشنەکان
فیلمەکان بە زمانی ئینگلیزی
فیلمە سێ ڕەھەندییەکانی ٢٠١٣
فیلمە سێ ڕەھەندییە ئەمریکییەکان
فیلمە ئەمریکییەکان
براوەکانی خەڵاتی ئانی
باشترین ئەنیمێیە تایبەتمەندەکان لە براوەی خەڵاتی ئەکادیمی
باشترین ئەنییمێیە تایبەتمەندەکان لە براوەی خەڵاتی ئانی
فیلمەکان دەربارەی نەفرەت
فیلمەکانی واڵت دیزنی پیکچەرز
فیلمەکان بە زمانی ئینگلیزی لە دەیەی ٢٠١٠
فیلمە ئەنیمەیشنە ئەمریکییەکانی ٢٠١٠
مشتومڕی فیلمەکان
فیلمە ئەنیمەیشنییە سێ ڕەھەندییەکان
فیلمە درێژە ئەنیمەیشنییە ئەمریکییەکان
فیلمە ئەنیمەیشنییە کۆمپیوتەرییە ئەمریکییەکان
فیلمە درامییە ئەنیمەیشنییەکان
مشتومڕەکانی دیزنی
فیلمەکان کە لە قەڵاکاندا ڕوودەدەن
ئەو فیلمانەی کە خەڵاتی ئۆسکاریان بۆ باشترین گۆرانی ڕەسەن بەدەستھێناوە
مشتومڕەکانی پەیوەست بە ئێڵ جی بی تی لە فیلمدا
فیلمە ئەنیمەیشنییەکانی واڵت دیزنی پیکچەرز
فیلمە درامییە ئەنیمەیشنییە منداڵانە ئەمریکییەکان